สวัสดีคะ ผ่าคลอดน้องได้2เดือนกับ21วัน (ให้นมลูกนะคะ) สามีขอมีเพศสัมพันธ์แล้วเกิดหลั่งในมีสิทธิที่จะท้องไหมคะ ขอบค่ะสำหรับคำตอบ
สวัสดีค่ะ หากหลังคลอดไม่ได้ให้นมลูก ระยะเวลาที่จะเกิดการตกไข่และมีโอกาสตั้งครรภ์ต่อได้คือประมาณ 4-6 สัปดาห์ แต่หากมารดาได้ให้นมลูกอย่างสม่ำเสมอ การตกไข่และโอกาสในการตั้งครรภ์จะนานกว่านี้ แต่ไม่สามารถตอบได้ว่าเมื่อไหร่ ขึ้นอยู่กับระยะเวลาที่ให้นมบุตรด้วยว่านานเท่าใด แต่โดยส่วนใหญ่มักนานกว่า 20 สัปดาห์ดังนั้น หากยังให้นมลูกอยู่ และยังไม่มีประจำเดือนมา โอกาสในการตั้งครรภ์ฺก็จะถือว่ายังน้อยอยู่ แต่หากได้มีประจำเดือนมาแล้ว โอกาสในการตั้งครรภ์ก็จะมีได้หลังจากนี้ หากจะมีเพศสัมพันธ์ ควรใช้ถุงยางอนามัย และประมาณ 2 สัปดาห์หลังจากนี้ ก็ควรตรวจหาการตั้งครรภ์ดู หากตรวจไม่พบ ก็ควรรีบหาวิธีคุมกำเนิดโดยเร็ว โดยอาจเลือกวิธีฉีดยาคุมกำเนิดชนิดที่ฉีดทุก 3 เดือน หรือทานยาคุมกำเนิดชนิดฮอร์โมนเดี่ยว เช่น ยี่ห้อ exluton, dailyton, cerazette เป็นต้น เพื่อไม่ให้มีผลต่อการหลั่งน้ำนม หรืออาจเลือกฝังยาคุมกำเนิดก็ได้